ભગવાન શ્રી કૃષ્ણ પોતાની બાલ્ય અવસ્થામાં યમુના નદી નજીક જે રીતે ગોપીઓ સાથે મસ્તી કરતા, ગોપીઓનું માખણ ચોરતા, તેમને પજવતા, રાધા સાથે યમુના ઘાટ ઉપર ફરતા, પોતાની મીઠી મોરલી વગાડીને ગોપીઓને ઘેલી કરતા, પોતાના સખાઓ સાથે ગાયો ચરાવતા, તેમજ બાલ્યાવસ્થામાં જે પણ લીલા કરતા તે તમામ લીલા તેમણે આશરે પાંચ હજાર વર્ષ પૂર્વે અહીં વૃંદાવનમાં જ કરી હોવાનું શાસ્ત્રોમાં ઉલ્લેખવામાં આવ્યું છે.